**Η ΓΛΩΣΣΑ ΤΩΝ ΝΕΩΝ**

Η γλώσσα των νέων δηλώνει το σύνολο των γλωσσικών φαινομένων που χαρακτηρίζουν την επικοινωνία των νέων μεταξύ τους. Παρά τον χαρακτηρισμό «γλώσσα», η γλώσσα των νέων δεν είναι ένα αυτοτελές γλωσσικό σύστημα αλλά μια κοινωνιόλεκτος, δηλαδή ένας τρόπος ομιλίας με λεξιλογικά , πραγματολογικά και δομικά χαρακτηριστικά που χρησιμοποιείται υπό ορισμένες συνθήκες επικοινωνίας και είναι μέρος της γλωσσικής συνείδησης της κοινότητας.

**Γενεσιουργά αίτια**

**1. Κοινωνιολογικά.**

 •το ιδίωματων νέων διασφαλίζει τυπικές συνθήκες επικοινωνίας.

 • Το στενό κοινωνικό περιβάλλον των νέων εντείνει την ανάγκη συμμόρφωσης με την παρέα.

 • Οι νέοι αισθάνονται πιο κοντά ο ένας στον άλλο σε *σχέση με* τους μεγάλους , γι' αυτό περιττεύει η γλωσσική ευγένεια και τυπικότητα.

 • Εκφράζουν μια ιδεολογική και πολιτική διαμαρτυρία και παράλληλα ανάλογες προτάσεις, βελτιωτικές ή ριζοσπαστικές.

**2. Ψυχολογικά.**

* Η αμφισβήτηση και η απόρριψη κατεστημένωντρόπων συμπεριφοράς και η υπονόμευση της λογικής της κυρίαρχης ιδεολογίας.
* Η έκφραση των ανησυχιών και αναζητήσεων που χαρακτηρίζουν την εφηβική ηλικία.
* Η ανάγκη ταυτοποίησης της γενιάς τους.

 • Οι επιδράσεις στις μεταπολεμικές κυρίως νεολαίες από κουλτούρες αγγλοαμερικανικής προέλευσης (π.χ.από μουσικά είδη punk, metal, hip*-* hop κτλ).

**3. Επικοινωνιακά.**

• Η ανάγκη για εκφραστικότητα, πρωτοτυπία και γλωσσικό παιχνίδι, που είναι ισχυρότερα στη νεανική ηλικία.

• Η έκφραση της κοινωνικής προέλευσης και της διαφοροποίησης του φύλου.

* Με τη γλώσσα καταδεικνύεται η συμμετοχή σε μια νεανική κουλτούρα που πρωτοπορεί.
* Τα νεανικά μέσα ενημέρωσης και ψυχαγωγίας καλλιεργούν και προωθούν το νεανικό γλωσσικό ιδίωμα.

 **Αξιολόγηση της γλωσσικής στάσης των νέων**

**1. Οι ενήλικοι**

- Είναι επικριτικοί και αντιδρούν αρνητικά, εντοπίζοντας το πρόβλημα στις βωμολοχίες και στην κακοποίηση των καθιερωμένων γλωσσικών κανόνων.

- Παρεμβαίνουν διορθωτικά, τις περισσότερες φορές μάλιστα με λανθασμένο τρόπο.

**2. Οι νέοι**

Υπερασπίζονται τον τρόπο ομιλίας τους, υποστηρίζοντας ότι:

* εκφράζει την κουλτούρα τους
* διευκολύνει την κριτική τους προς τους μεγάλους
* τους συσπειρώνει και δηλώνει την κοινή τους ταυτότητα.

**3. Τα ΜΜΕ**

• *Οι εφημερίδες και τα περιοδικά:*

* καταδικάζουν τη γλώσσα των νέων

- τη θεωρούν αίτιο της κοινωνικής παθητικότητας των νέων.

 •  *Ο ηλεκτρονικός τύπος:*

* επίσημα δεν παίρνει, θέση
* τη χρησιμοποιεί στις τηλεοπτικές σειρές αλλά και σε ραδιοφωνικές εκπομπές για νέους.

► Η ΛΕΞΙΠΕΝΙΑ ΤΩΝ ΝΕΩΝ

**Όσοι αποδίδουν γλωσσική ανεπάρκεια** στους νέους την εντοπίζουν στη:

-Λεξιπενία, που περιορίζει τη διανοητική και συναισθηματική έκφραση.

-Γενικότερη φθορά της γλώσσας, σολοικισμοί και βαρβαρισμοί.

-Συρρίκνωση λεξιλογίου, χρησιμοποίηση ξένων γλωσσικών και στερεό­τυπων εκφράσεων.

 -Χρήση γλωσσικών εξαμβλωμάτων και άκριτη υιοθέτηση νέων καταλήξε­ων.

**Αίτια**

**Ι. Το σχολείο:**

-περιόρισε το χρόνο διδασκαλίας της γλώσσας

-θέτει χρησιμοθηρικούς στόχους, προωθεί τη μηχανιστική μάθηση αντί της καλλιέργειας της κριτικής σκέψης.

**2**. **Η πνευματική ζωή:**

-εστιάζει το ενδιαφέρον στη στυγνή ειδίκευση

-αδιαφορεί για τον πνευματικό πολιτισμό προβάλλονται προϊόντα υπο­κουλτούρας, ενώ η τέχνη εμπορευματοποιείται

-παραγκωνίζει και περιθωριοποιεί όλο και περισσότερο τους πραγματι­κά πνευματικούς ανθρώπους

-περιορίζει το ενδιαφέρον στον καθημερινό τύπο και όχι στο βιβλίο.

**3. Τα ΜΜΕ:**

* υπεραπλουστεύουν και ακρωτηριάζουν τη γλώσσα με τη συνθηματολογία, κυριαρχεί ο ελλιπής και υπαινικτικός λόγος της διαφήμισης
* η εικόνα περιορίζει το λόγο
* η γλωσσική απαιδευσία και ένδεια πολλών δημοσιογράφων
* περιορίζουν το χρόνο για διάβασμα και η πλήρωση του γίνεται με ευτελή ακούσματα και θεάματα.

**4. Στην εποχή μας ο άνθρωπος δεν επικοινωνεί:**

* η γλώσσα εξυπηρετεί τις ελάχιστες και τυπικές διαπροσωπικές σχέσεις και ανάγκες
* ο πολιτισμός έγινε πολιτισμός υποκουλτούρας και γενικότερης πολιτιστικής παρακμής, θύμα της γενικότερης αλλοτρίωσης του σύγχρονου ανθρώπου
* οι πνευματικές αξίες αντικαταστάθηκαν από την αξία της ύλης και την επιφανειακότητα.
* ο ξενόφερτος τρόπος ψυχαγωγίας απομονώνει και εσωτερικοποιεί το νέο.

**5. Η ιδεολογική και κομματική επιβάρυνση της γλώσσας.**

* απευθύνεται περισσότερο στο συναίσθημα παρά στη λογική
* δε βοηθά τη σκέψη, καταργεί το διάλογο και τα επιχειρήματα και αναπτύσσει το δημαγωγικό λόγο με έντονα λαϊκιστικά στοιχεία (γλωσσικός λαϊκισμός)
* γεννά ένα γλωσσικό αντικώδικα για την αντιπαράθεση προς την εξουσία, υιοθετώντας το περιθωριακό ιδίωμα που διακρίνεται από λεξιλογική φτώχεια, συνθηματική ορολογία, κρυπτικότητα του λόγου.

**6. Η επίδραση του γρήγορου ρυθμού της τεχνολογίας** στη γλώσσα:

* χρήση αρκτικόλεξων
* γλώσσα της τεχνικής, κυρίως ορολογία
* δεν αφήνει χρονικά περιθώρια για την ανάπτυξη διαλόγου μεταξύ των ανθρώπων.

**► Τρόποι αντιμετώπισης**

**1. Το σχολείο** πρέπει να:

* καλλιεργεί τη σωστή έκφραση και τον ορθό λόγο
* έχει εκπαιδευτικούς με επαρκή γλωσσική κατάρτιση

 • διδάσκει συστηματικά τη μητρική αλλά και την ελληνική γλώσσα στη διαχρονία της

 • βελτιώνει συνεχώς τις διδακτικές μεθόδους και τα μέσα (εγχειρίδια, αν­θολόγια, κλπ)

 • κάνειτους νέους να αγαπήσουν το βιβλίο.

2. Τα **ΜΜΕ:**

• **έμπειροι** δημοσιογράφοι να ελέγχουν υπεύθυνα τα κείμενα

• οι εφημερίδες και τα περιοδικά να δημοσιεύουν κατάλληλο λογοτεχνικό υλικό.

3 . **Η πολιτεία να:**

• ιδρύσει και να εξοπλίσει σύγχρονες βιβλιοθήκες, ώστε να προσελκύσει το αναγνωστικό ενδιαφέρον των νέων

• θεσπίσει ειδικό επιστημονικό όργανο προστασίας της γλώσσας από την αλόγιστη χρήση ξένων λέξεων.

**4 . Οι πνευματικοί άνθρωποι**:

• με τα κείμενα τους να προβάλλουν γλωσσικά πρότυπα

• να αποφεύγουν τον ελιτίστικο και ακατάληπτο λόγο, όταν απευθύνονται στο ευρύ κοινό.

**ΓΛΩΣΣΑ ΚΑΙ ΠΕΡΙΣΤΑΣΗ**

Αφού παρακολουθήσετε το παρακάτω βίντεο , απαντήστε  στις παρακάτω ερωτήσεις:  <http://www.youtube.com/watch?v=J3letleHneo>

      -Πώς αξιοποιείται από  τη διαφήμιση το γλωσσικό ιδίωμα των νέων;

     - Τι προϊόντα προωθούνται μ’ αυτούς τους τρόπους και σε ποιους απευθύνονται; Γιατί για τα συγκεκριμένα προϊόντα επιλέγεται η συγκεκριμένη γλωσσική ποικιλία;

     - Πώς συνδυάζεται η συγκεκριμένη κοινωνική γλωσσική ποικιλία με άλλα συμβολικά στοιχεία (ντύσιμο, σημειολογία σώματος, περιβάλλον, πλάνα και γενικά γραμματική της εικόνας) στη δημιουργία ταυτοτήτων στα συγκεκριμένα διαφημιστικά;

**ΚΡΙΤΗΡΙΟ ΑΞΙΟΛΟΓΗΣΗΣ**

**ΚΕΙΜΕΝΟ 1 (Μη Λογοτεχνικό κείμενο)**

**Δεχόμαστε γλωσσική απειλή**

*Το κείμενο που ακολουθεί γράφτηκε από τον Σωτήρη Δουφεξή και δημοσιεύτηκε στις 04/12/2019 στο www.pagenews.gr*

 Η προσήλωση των νέων στον δικό τους μικρόκοσμο και στην άγνοια, οδηγεί σε μια ατέρμονη συνθήκη του γενικότερου κακού που μαστίζει την κοινωνία μας, την απώλεια της εθνικής μας υπερηφάνειας. Ο άξονας επικοινωνίας μιας χώρας, ενός λαού, δεν είναι άλλος από την γλώσσα του, και ειδικότερα αυτή την γλώσσα που ταξιδεύει ανά τους αιώνας με την ποικιλότητα και την ιστορία της.

 Οι νέοι του σήμερα δεν θέλουν να αναμοχλεύουν το ενδιαφέρον του παρελθόντος στην ελληνική γλώσσα αλλά την παραποιούν. Έχουν αφεθεί σε έναν διαφορετικό γλωσσικό επικοινωνιακό κώδικα που περιλαμβάνει επινοημένες, παραμορφωμένες και ξενικές λέξεις που αποσκοπούν στην επίσπευση των συζητήσεων. Συντμήσεις δηλαδή που διευκολύνουν την απροσάρμοστη λογική τους.

 Περπατάς ξέγνοιαστος το βράδυ στους δρόμους, συναντάς ανθρώπους που έχουν πέσει στον λάκκο με τα φίδια και ακούς: «Έφαγα X», «τι φάση», «τεσπά = τέλος πάντων», «OMG Oh my God = ωχ θεέ μου» και πολλά άλλα. Ας μην αναφερθούμε όμως στην γραπτή γλωσσική...ιδιαιτερότητα γιατί μιλάμε για όργιο και θα χρειαστούμε αρκετές σελίδες για να βρούμε μίαν άκρη. Προβαίνουν σε μια αδόκιμη γραμμή που μόνο βλάπτει και αποσυντονίζει, σαν τα ραδιοκύματα, την ορθότητα του ζητήματος.

 Η συχνή επαφή με αυτού του είδους έκφρασης που επαφίεται της αδόμητης τεχνικής επιφέρει αρνητικά αποτελέσματα στην μετέπειτα εξέλιξη μιας ανθρώπινης ύπαρξης. Με την τριβή στο «λάθος» αποκόβεσαι από το σωστό. Χάνεις την επικοινωνία στον γραπτό λόγο και εσωκλείεσαι ένδον μιας επίπλαστης ομάδας ομοϊδεατών που ενδόμυχα εργάζεται για μια πλήρη γλωσσική εκτροπή, χωρίς φυσικά να γίνεται αντιληπτή από τη νέα γενιά της αδιαφορίας.

Σε αυτό το μήκος κύματος έχει βάλει το «χεράκι» του και το διαδίκτυο, που έχει περιορίσει αρκετά το κείμενο και υπερτερεί η εικόνα και ο ήχος. Βέβαια είναι επιλογή των νέων να περιορίζονται στις πλατφόρμες τύπου netflix και youtube χωρίς να προτιμούν τις ειδήσεις και άλλες επιμορφωτικές σελίδες. Η κατάσταση αυτή κρίνεται καταλυτική καθώς η συνεχής επαφή με τα ίδια και τα ίδια εγκιβωτίζει τους μικρούς φίλους σε ένα συγκεκριμένο λεξιλόγιο που φυσικά κατρακυλά σε ένα άδηλο μέλλον.

 Αργά - αργά και όσο η επίψαυση αυτού του οδυνηρού φαινομένου προχωρά, αντιλαμβανόμαστε ότι την ευθύνη δεν την έχουν αποκλειστικά τα παιδιά αλλά όλοι οι παράγοντες και τα ερείσματα από την ημέρα που έρχεται η αντίληψη τους. Οι ελάχιστοι παιδαγωγοί που επιτελούν λειτούργημα και διαπαιδαγωγούν την νεολαία δεν αρκούν για να ελαχιστοποιήσουν φαινόμενα όπως τα παραπάνω, χρειάζεται μεθοδικότητα και από το σπίτι, έτσι ώστε η ανάπτυξη του γνωσιακού χαρακτήρα ενός παιδιού να λάβει τις απαραίτητες βάσεις και να μην κατακερματίζεται μελλοντικά.

Συμπέρασμα: Ναι, τελικά απειλούμαστε από την ίδια τη νέα γενιά όσο δεν γίνονται βήματα προόδου εξάλειψης αυτού του φαινομένου. Είναι ευκρινές ότι δεν πρόκειται να υπάρξει αλλαγή στο συγκεκριμένο ζήτημα, είναι μια επιδημία που όλο και εξαπλώνεται. Όμως οι αφορμές για αλλαγή μπορεί να είναι και όλο αυτό το κείμενο που μπορεί κάποια στιγμή να πέσει στα μάτια ενός νεανία.

*1. Που δεν τελειώνει κάπου, που δεν έχει τέλος. 2. Επαναφέρω στην επιφάνεια, ανακινώ, ανασύρω. 3. Αλλοιώνω. 4. Επαφίεμαι: αφήνω τον εαυτό μου σε κάποιον ή κάτι 5. Ψεύτικος, προσποιητός. 6. Αυτός που έχει τις ίδιες ιδέες, κυρίως την ίδια (πολιτική) ιδεολογία με κάποιον άλλον, 7. Η διαδικασία του ψηλαφίσματος, της σχολαστικής δηλαδή ενασχόλησης με κάτι.*

**ΘΕΜΑ Α**

**Α1.** Να εντοπίσετε την παράγραφο του πρώτου κειμένου στην οποία αναφέρονται τα αποτελέσματα από την επαφή με την αργκό των νέων και η συμβολή του διαδικτύου στην επιδείνωση της κατάστασης και να τα αποδώσετε συνοπτικά σε 50-60 λέξεις.  **Μονάδες 10**

**Εναλλακτικά Α1.** Να αποδώσετε σε 40-50 λέξεις τους τρόπους με τους οποίους πιστεύει ο συντάκτης του πρώτου κειμένου ότι μπορεί να βελτιωθεί η κατάσταση σχετικά με την κακομεταχείριση της γλώσσας από τους νέους.

**Β1.** **α.** Ο συγγραφέας του Κειμένου 1 στην 3η παράγραφο («Περπατάς ξέγνοιαστος το βράδυ Ρίου, 9ρομους ... την ορθότητα του ζητήματος») προσπαθεί να πείσει για τον κακό χειρισμό της γλώσσας από τη μεριά των νέων. Πώς ο τρόπος με τον οποίο επέλεξε να αναπτύξει την παράγραφο συμβάλει στην επίτευξη του στόχου του;

 **Μονάδες 10**

**Β1.** **β.** Στο πρώτο κείμενο χρησιμοποιούνται λέξεις και φράσεις από την αργκό, από την

καθημερινή γλώσσα και από το γλωσσικό μας παρελθόν. Να εντοπίσετε δύο παρα. δείγματα για κάθε περίπτωση και να εξηγήσετε πώς εξυπηρετούν κάθε φορά την πρόθεση του συντάκτη.  **Μονάδες 15**

**Β2.** Με αφορμή τα παραπάνω κείμενα καλείστε να διατυπώσετε την άποψή σας σε εισήγησή σας σε εκδήλωση του σχολείου, σχετικά με το θέμα της ιδιαίτερης χρήσης της γλώσσας από μερίδα συνομηλίκων σας (ίσως και από εσάς τους ίδιους/ες), εστιάζοντας κυρίως στους λόγους που συντηρούν αυτό το φαινόμενο. Να προτείνετε και κάποιους τρόπους περιορισμού ή και εξάλειψής του. Μπορείτε να χρησιμοποιήσετε ιδέες και από το κείμενο αναφοράς (350-400 λέξεις).

Μονάδες 30

**Εναλλακτικά** Β2. Ο Σύλλογος Γονέων και Κηδεµόνων του σχολείου σας διοργανώνει ηµερίδα µε θέµα το µέλλον της ελληνικής γλώσσας. Ο Πρόεδρος του Συλλόγου στην εισήγησή του θεώρησε κύριο υπεύθυνο για την κρίση της Ελληνικής τους νέους και την ιδιότυπη γλώσσα που χρησιµοποιούν στη µεταξύ τους επικοινωνία. Ζητάτε τον λόγο, για να παρέµβετε ως εκπρόσωποι των συµµαθητών σας, και στην οµιλία σας επιχειρείτε να αντικρούσετε τα επιχειρήµατα του Προέδρου και να υπερασπιστείτε την κοινωνιόλεκτο της νέας γενιάς.

**Εναλλακτικά** Β2.